આ પણ જાહેરખબરની પદ્ધતિનો એક એવો વર્ગ છે જેને અનૈતિક ગણવામાં આવે છે અને તે સંભવતઃ ગેરકાયદે હોઈ શકે છે. તેમાં બહારની એપ્લિકેશનનો ઉપયોગ કરવામાં આવે જે સિસ્ટમના સેટિંગ (જેવા કે બ્રાઉઝરનું હોમ પૃષ્ઠ એટલે કે મુખ્ય પાનું) બદલી નાખે છે, પોપ-અપ ઉત્પન કરે છે, અને ન જોડાયેલા વેબ પૃષ્ઠોમાં જાહેરખબરો ઉમેરે છે. આવી એપ્લિકેશન સામાન્યતઃ સ્પાઈવેર અને એડવેર તરીકે દર્શાવેલી હોય છે. હવામાન દર્શાવવુ અથવા શોધ બાર ઉપલબ્ધ કરાવવું વગેરે સામાન્ય સેવાઓ આપીને તેમની શંકાસ્પદ ગતિવિધિઓ પર તેઓ પડદો પાડી શકે છે. આવા કાર્યક્રમ ઉપયોગકર્તાને છેતરવા માટે તૈયાર કરાય છે, જે ટ્રોઝન હોર્સ તરીકે અસરકારક રીતે કામ કરે છે. આવી એપ્લિકેશનો સામાન્યપણે એવી રીતે તૈયાર કરવામાં આવે છે કે તેને દૂર કરવી અથવા અનઈન્સ્ટોલ કરવી મુશ્કેલ હોય છે. ઓનલાઈન ઉપયોગકર્તાઓની વધતી સંખ્યા, કે જેમાંથી સંખ્યાબંધ લોકો કોમ્પ્યૂટરના ખૂબ જાણકાર નથી હોતા, તેમનામાં આવા કાર્યક્રમોથી પોતાને બચાવવા માટે પુરતા જ્ઞાન કે તકનીકી સક્ષમતાનો અભાવ હોય છે.